**Etický kódex – úcta k súperovi.**

My,

všetci hráči a členovia SBiZ čestne vyhlasujeme, že budeme dodržiavať základné etické princípy slušného správania voči našim spoluhráčom a súperom.

**Zaväzujeme sa na všetky akcie SBiZ (turnaje, liga atď.) nosiť predpísané oblečenie tak, ako je uvedené v predpisoch SBiZ.**

A to nasledovne:

1. “**DRESS CODE A**“, ktoré zahrňuje :

* Košeľa
  + Košele môžu byť akéhokoľvek dizajnu a farby, musia mať golier a dlhý rukáv. Tielká a nátelníky sú povolené, pokiaľ sa farebne zhodujú s košeľou, vrátane bielej a čiernej farby. Košeľa musí byť zastrčená do nohavíc a musí byť dostatočne dlhá na to, aby sa natiahla vo všetkých situáciách za predpokladu, že nie je viditeľná pokožka z rôznych častí tela. Košele v ženskej divízii môžu byť mimo nohavíc za predpokladu, že nie je viditeľná žiadna pokožka z rôznych častí tela. Košeľa musí obsahovať správne dotiahnutý motýlik uchytený pod golierom.
  + Nie je povolené - Tričká alebo extra oblečenie navrchu košele, ako napríklad sveter/mikina/pulóver, košeľa s krátkym rukávom, kravata.
* Vesta
  + Vesta by mala byť rovnakej látky a farby ako nohavice. Všetky gombíky musia byť zapnuté. Zadná časť vesty môže obsahovať aj látku inej farby.
* Nohavice
  + Tmavé spoločenské nohavice, ktoré by mali byť čisté a v dobrom stave. Nohavice by sa mali nosiť okolo pása a musia obsahovať opasok. V ženskej divízií je aj povolená rovná alebo prekladaná sukňa tmavej farby.
  + Nie je povolené - Nohavice s cvočkami/retiazkami, s našitými bočnými vreckami, riflové džínsy všetkých farieb alebo menčestrové nohavice. Spoločenské nohavice svetlejších farieb, alebo vzorované.
* Obuv
  + Spoločenská obuv rôznej farby, alebo športová obuv čiernej farby. Obuv musí byť vyrobená z kože alebo materiálu podobného koži**.** Ponožky tmavej farby musia prekrývať členky tak, aby nebola viditeľná žiadna časť tela.
  + Nie je povolené – sneakersy, sandále, šnúrky odlišnej farby, farebné logá a časti odlišnej farby (napr. biely lem na podrážke), kotníkové ponožky.

1. “**DRESS CODE B**“, ktoré zahrňuje :

* Dres (tričko)
  + Polokošele alebo košele môžu byť akéhokoľvek dizajnu a farby, musia mať golier, krátky rukáv alebo dlhý rukáv. Tielká a nátelníky sú povolené, pokiaľ sa farebne zhodujú s polokošeľou, vrátane bielej a čiernej farby. Košeľa musí byť zastrčená do nohavíc a musí byť dostatočne dlhá na to, aby sa natiahla vo všetkých situáciách za predpokladu, že nie je viditeľná pokožka z rôznych častí tela. Košele v ženskej divízii môžu byť mimo nohavíc za predpokladu, že nie je viditeľná žiadna pokožka z rôznych častí tela.
  + Nie je povolené - Tričká alebo extra oblečenie navrchu polokošele alebo košele, ako napríklad sveter/mikina/pulóver.
* Nohavice
  + Tmavé čierne spoločenské nohavice, ktoré by mali byť čisté a v dobrom stave. Nohavice by sa mali nosiť okolo pása a musia obsahovať opasok. V ženskej divízií je aj povolená rovná alebo prekladaná sukňa čiernej farby.
  + Nie je povolené - Nohavice s cvočkami/retiazkami, s našitými bočnými vreckami, riflové džínsy všetkých farieb alebo menčestrové nohavice. Spoločenské nohavice inej ako čiernej farby, alebo vzorované.
* Obuv
  + Spoločenská obuv rôznej farby, alebo športová obuv čiernej farby. Obuv musí byť vyrobená z kože alebo materiálu podobného koži**.** Ponožky tmavej farby musia prekrývať členky tak, aby nebola viditeľná žiadna časť tela.
  + Nie je povolené – sneakersy, sandále, šnúrky odlišnej farby, farebné logá a časti odlišnej farby (napr. biely lem na podrážke), kotníkové ponožky.
* Iné
  + Nie je povolená akákoľvek pokrývka hlavy alebo slúchadlá, s výnimkou uznaných dôvodov s písomnými zdravotnými dôvodmi od kvalifikovaného lekára.

**Dress Code B je záväzné oblečenie pre súťaže SBiZ. (turnaje, LIGA atď.). Organizátor turnaja si vyhradzuje právo na udeľovanie výnimiek.**

1. Zároveň sa zaväzujeme počas zápasov, teda pobytu pri stole, nepožívať alkoholické nápoje alebo návykové látky resp. nepovolený doping. Počas zápasu nie je povolené aj fajčenie cigariet/cigár/elektronických cigariet, ani počas TimeOut-u.
2. Počas turnaja nebudeme telefonovať v priestoroch herne a zároveň si stlmíme hlasitosť telefónu alebo iného prístroja, ktorý by mohol narušiť priebeh turnaja. Počas zápasu nie je dovolené používať mobilný telefón.
3. Zdržíme sa agresívnych a hlasitých prejavov počas celého konania turnaja v jeho priestoroch a rôzneho ďalšieho správania, ktoré môže byť brané ako nešportové správanie.
4. Ku svojmu súperovi budeme pristupovať s úctou. Počas zápasu sa súper nesmie vyrušovať akýmkoľvek spôsobom (napr. komunikácia s inými ľuďmi).

**Záverečné ustanovenie:**

**Tento kódex je súčasťou registračného listu a z jeho odoslaním prijímate zároveň tento kódex.**

**O porušeniach kódexu rozhoduje organizátor turnaja v súčinnosti so supervízormi. V prípade vážnejších problémov rozhoduje Vv pri najbližšom zasadnutí.**

**V prípade nedodržania etického kódexu budú hráči riešení podľa systému schváleného na Konferencii SBIZ z 12.11.2022 v Ružomberku. Každý prehrešok bude písomne zaznamenaný vo formulári „Zápis o porušení pravidiel počas turnajov – SbiZ“, ktorý podpisuje hráč, supervízor, prípadný svedok udalosti, zároveň supervízor zabezpečí doručenie zápisu mailom hráčovi a členom výkonného výboru na adresu** sbiz1994@gmail.com **na evidenciu.**

V Trenčíne 25.2.2023 schválil Výkonný výkon SBiZ.